“સ્થાપક ટ્રસ્ટીઓ અને કુલમાતા માણેકબા દ્વારા ગ્રામ્ય શ્રમિક પરિવારોના બાળકોમાં શિક્ષણનું પ્રમાણ વધારવાના હેતુ સાથે શેઠ સી.એન. વિદ્યાવિહાર ની સ્થાપના કરવામાં આવેલ. આપણા પરિવારના ગૌરવ સમા રાજ્યના પ્રથમ શિક્ષણ મંત્રી ઈન્દુમતીબેન દ્વારા ગાંધીજીના બુનિયાદી શિક્ષણને કેન્દ્રસ્થાને રાખીને સંસ્થાનું સંવર્ધન કરવા સાથે જતન કરવામાં આવ્યું. આજે પણ શેઠ સી.એન. વિદ્યાવિહાર સંસ્થા રાજ્યનીજ નહીં રાષ્ટ્રની ગૌરવસમી મૂલ્યનિષ્ઠ શિક્ષણ આપતી સંસ્થા તરીકે સમાજમાં સ્થાન ધરાવે છે.